Sacharos pelkė

Sacharos pelkė – pelkė, plytinti Rokiškio rajone, maždaug 5 km į pietvakarius nuo Rokiškio.„Rokiškėnai užsimojo atkurti Sacharos pelkę“. Vz.lt. Nuoroda tikrinta 2022-05-05. Plotas siekia 88 ha.„Rokiškio rajone planuojama atkurti Sacharos pelkę“. 15min.lt. Nuoroda tikrinta 2022-05-05.„Rokiškio rajone planuojama atkurti Sacharos pelkę“. Lrt.lt. Nuoroda tikrinta 2022-05-05.

 Etimologija 

Pasakojama, kad XX a. pradžioje šalia esančiuose miškuose kilo gaisras, jis persimetė ir į pelkę, iš degančių duobių degėsiai esą rūko per visą žiemą. Degėsiai, kaip ir sausos durpės, buvo vėjo pustomos tarsi smėlis Sacharos dykumoje. Dėl to vietiniai eiguliai šį plotą praminė Sachara. Laikui bėgant pavadinimas įsitvirtino ne tik šnekamojoje kalboje, bet ir oficialiuose dokumentuose.„Rokiškio rajone atkurs Sacharos pelkę“. Miškininkas.eu. Nuoroda tikrinta 2022-05-05.

 Istorija 

Anksčiau pelkės vietoje būta durpyno, buvo įrengtas 37 km ilgio sausinamųjų griovių tinklas. Tai lėmė, kad smarkiai suprastėjo pelkės būklė. Pažemėjus pelkės vandens lygiui, priaugo krūmų ir medžių. Nuo pelkės XX a. tarpukariu buvo nutiesta kelių kilometrų siaurojo geležinkelio atšaka iki Tindžiulių geležinkelio stotelės, kur durpės buvo perkraunamos į plačiavėžius vagonus.Beatričė Laurinavičienė. Rokiškėnai užsimojo atkurti Sacharos pelkę.  2018-12-31, Vz.lt (tikrinta 2023-08-25). Durpių gavybą nutraukus, dalyje buvusios nusausintos durpinės dykros atsikūrė augalinė danga, o aklinuose pelkių kasimo loviuose – pelkių augalija, pradėjo formuotis ištisinė kiminų danga.

2018 m. duomenimis, 28 ha (beveik 44 %) ploto dengė degradavusių aukštapelkių buveinės, 24 % ploto sudarė pelkinių miškų buveinės, o likusius 14 % – tarpinės pelkės ir liūnai.

2019–2020 m. žiemą Lietuvos gamtos fondo iniciatyva vykdytas projektas „LIFE Peat Restore“. 30 ha plote iškirsta natūralioms aukštapelkėms nebūdinga sumedėjusi augalija (didžiuma jos – beržai ir krūmynai), suardyta išlikusi pelkę sausinusio uždaro keramikinio drenažo sistema, įrengta daugiau kaip 200 vandenį sulaikančių užtūrų.„Sacharos pelkė vėl bus šlapia“. Delfi.lt. Nuoroda tikrinta 2022-04-05.

 Šaltiniai 

Kategorija:Lietuvos pelkės
Kategorija:Rokiškio rajono savivaldybė